Ericu950/Stoicheia-meter-silver huggingface dataset:
ἐπιθήσω τὸ πνεῦμά μου ἐπὶ τὸ σπέρμα σου καὶ τὰς εὐλογίας μου ἐπὶ τὰ τέκνα σου .
διὰ γὰρ τοῦ πνεύματος τοῦ ἁγίου τὸ λογικὸν καὶ γόνιμον καὶ πνευματικὸν ὕδωρ τῇ ἀνύδρῳ καὶ ἐρήμῳ χορηγήσειν ἔμελλε .
σπέρμα δὲ τῶν ἀποστόλων αἱ ἐκκλησίαι τοῦ θεοῦ καὶ τέκνα αὐτῶν οἱ πανταχοῦ γῆς καὶ ἐν πᾶσι τοῖς ἔθνεσι διὰ τοῦ πνεύματος τοῦ ἁγίου ἀναγεννηθέντες , οἳ καὶ ἀνατελοῦσί φησιν ὡς ἀνὰ μέσον ὕδατος χόρτος , κατὰ δὲ τὸν Σύμμαχον 0 1 ·
καὶ ἀνατελοῦσιν ἀνὰ μέσον χλόης ὡς ἰτέαι ἐπὶ ῥέον ὕδωρ , κατὰ δὲ τὸν Θεοδοτίωνα 0 ·
ἀνὰ μέσον χλόης ἐπὶ ῥέον ὕδωρ 0 .
καὶ ἐνταῦθα δὲ τὴν ἰτέαν παρέλαβε διὰ τὸ ἀειθαλὲς καὶ νεαρὸν τοῦ φυτοῦ εἰς παράστασιν τοῦ πλήθους τῶν λογικῶν ὑδάτων τῶν ἐν τῇ ἐκκλησίᾳ αὐτοῦ ῥευσόντων .
τοσαύτη δέ τις ἔσται τότε προκοπὴ καὶ κατόρθωσις θεοσεβείας τῶν πάλαι τὴν ἄνυδρον καὶ τὴν ἔρημον οἰκούντων ὡς προστρέχειν τῷ θεῷ τοὺς πάντας , εἶθ ὥσπερ ἐν δρόμῳ προαρπάζειν τὴν τοῦ θεοῦ χάριν καὶ τὸν μὲν λέγειν Τοῦ θεοῦ εἰμι , ἕτερον δὲ ἐπιγράφεσθαι τὸ τοῦ Ἰακὼβ ὄνομα , καίτοι μὴ ὄντα ἐξ αὐτοῦ , ἀπὸ δὲ τῆς ἐρήμου καὶ ἀνύδρου ὁρμώμενον ὅμως ἐπιβοήσεται τὴν προσηγορίαν τοῦ πάλαι χρηματίσαντος λαοῦ τοῦ θεοῦ .
οὗτος ἐρεῖ Τοῦ θεοῦ εἰμι , καὶ οὗτος βοήσεται ἐπὶ τῷ ὀνόματι Ἰακώβ , ἢ κατὰ τὸν Σύμμαχον 0 ·
κληθήσεται τῷ ὀνόματι Ἰακώβ , καὶ ἄλλος ἐπιγράψει τῇ χειρὶ αὐτοῦ λέγων Τοῦ θεοῦ εἰμι , καὶ πάλιν ἕτερος ἐπὶ τῷ ὀνόματι τοῦ Ἰσραὴλ βοήσεται , σεμνύνει ἑαυτὸν λέγων εἶναι Ἰσραήλ .
θαυμάσαι δὲ ἔστι καὶ καταπλαγῆναι ἀληθῶς τὴν τῶν προφητικῶν λόγων δύναμιν , ὡς αὐτοῖς ἔργοις τὰ ἀποτελέσματα παρειλήφαμεν .
ἐν γοῦν τοῖς καθ ἡμᾶς αὐτοὺς γενομένοις διωγμοῖς πολλοὺς τῶν ἀλλοφύλων ἐθνῶν ἐθεασάμεθα προαρπάζοντας ἑαυτοῖς τὰς τῶν ἁγίων ἀνδρῶν προσηγορίας , ὧν ὁ μὲν ἑαυτὸν Ἰακὼβ ἐκάλει καὶ ἕτερος Ἰσραήλ , ἄλλος δὲ Ἰερεμίαν καὶ Ἠσαΐαν ἕτερος καὶ Δανιὴλ πάλιν ἄλλος 0 1 ·
τοιαῦτα γοῦν ἐπιγραφόμενοι ὀνόματα ἐπὶ τὸ μαρτύριον τοῦ θεοῦ σὺν πολλῷ θάρσει καὶ παρρησίᾳ παρῄεσαν .
ὃ δὴ σημαίνουσα ἡ προφητεία φησίν ·
οὗτος ἐρεῖ Τοῦ θεοῦ εἰμι , καὶ οὗτος βοήσεται ἐπὶ τῷ ὀνόματι Ἰακώβ , καὶ ἄλλος ἐπιγράψει τῇ χειρὶ αὐτοῦ Τοῦ θεοῦ εἰμι , καὶ ἄλλος ἐπὶ τῷ ὀνόματι Ἰσραὴλ βοήσεται .
περιγράψας ὁ λόγος τὴν προτέραν ὑπόθεσιν εὐαγγελικὴν οὖσαν διὰ τὸ θεσπίζειν τὴν εἰς ἀνθρώπους ἐπίλαμψιν τοῦ ἐκλεκτοῦ τοῦ θεοῦ καὶ εὐαγγελίζεσθαι τὰ κάλλιστα τῇ πάλαι ποτὲ ἀνύδρῳ καὶ ἐρήμῳ τῶν ἐθνῶν χώρᾳ , ἐξ ἑτέρας ἀρχῆς τὸν λόγον ἐνταῦθα ποιεῖται πρὸς τοὺς εἰδωλολάτρας τοῦ Ἰουδαίων ἔθνους , πρὸς οὕς φησιν ·
Οὕτως λέγει ὁ θεὸς ὁ βασιλεὺς Ἰσραήλ .
ποίου δὲ Ἰσραὴλ βασιλέα αὐτὸν λέγει , διασαφεῖ ἑξῆς ἐπιφέρων ·
καὶ ὁ ῥυσάμενος αὐτὸν θεὸς σαβαώθ , διδάσκων ὡς μόνου τοῦ ῥυσθέντος Ἰσραὴλ γένοιτ ἂν βασιλεύς , οὐχὶ δὲ τῶν κατηγορουμένων ἐπὶ εἰδωλολατρίᾳ 0 .
τούτοις δὲ αὐτοῖς ὡς ἂν ταπεινοῖς τὰς φρένας καὶ ἐπτοημένοις ἔτι τότε περὶ τὴν εἰδωλολατρίαν ἔλεγχον προσάγει τῆς πλάνης παραινῶν καὶ διδάσκων μη δ ἕτερον ἡγεῖσθαι θεὸν ἢ μόνον αὐτὸν τῷ μη δὲ εἶναι μη δὲ μετ αὐτὸν ἕτερον 0 .
ἐγὼ πρῶτος καὶ ἐγὼ μετὰ ταῦτα , πλὴν ἐμοῦ οὐκ ἔστι θεός 0 .
ἔνθα πάλιν προσήκει παρατιθέναι καὶ συνάπτειν τό ·
καὶ ὁ παῖς , ὃν ἐξελεξάμην 0 .
ἅπαξ γὰρ εἰρημένου διὰ τῶν ἔμπροσθεν τοῦ λόγου ἡμᾶς χρὴ μνημονεύοντας αὐτοῦ ἐφ ἑκάστῃ θεολογίᾳ τὸν αὐτὸν συμπαραλαμβάνειν λόγον ·
τὸ γὰρ εἰρημένον ἅπαξ καὶ μεμαρτυρημένον ὑπὸ τοῦ θεοῦ εἴρηται ἀληθῶς , τὸ δ ἀληθῶς λελεγμένον πανταχοῦ περιλαμβανόμενον ἀληθές ἐστι .
τίς δὲ ἦν ὁ παῖς , ὃν ἐξελέξατο ἢ ἐκεῖνος περὶ οὗ εἴρηται 0 ·
ἰδοὺ ὁ παῖς μου , ὃν ᾑρέτισα , ὁ ἐκλεκτός μου , προσεδέξατο αὐτὸν ἡ ψυχή μου ·
κρίσιν τοῖς ἔθνεσιν ἐξοίσει , καὶ ἐπὶ τῷ ὀνόματι αὐτοῦ ἔθνη ἐλπιοῦσι καὶ τὰ τούτοις ἑπόμενα , δι ὧν τὸν Χριστὸν τοῦ θεοῦ σαφῶς ὁ λόγος παρίστη ;
ἀλλὰ τοῦτο μὲν διὰ τῶν ἔμπροσθεν παντοίαις ἀποδείξεσι παρέστη , πρὸς δέ γε τοὺς ἐμμένοντας τῇ εἰδωλολάτρῳ πλάνῃ καὶ πολλοὺς θεοὺς ὑπειληφότας εἶναι ὁ παρὼν λόγος διδασκαλίαν ἐκτίθεται τοῦ πλὴν ἑνὸς μηδένα ἕτερον θεὸν ἡγεῖσθαι ·
ἓν γὰρ τὸ ἀγέννητον καὶ μία ἡ κατὰ πάντων μοναρχικὴ ἐξουσία 0 .
εἰ δὲ καὶ ὁ λόγος τοῦ θεοῦ συμπεριλαμβάνεται τῇ τοῦ πατρὸς θεολογίᾳ 0 ·
ἐν ἀρχῇ γὰρ ἦν ὁ λόγος , καὶ ὁ λόγος ἦν πρὸς τὸν θεόν , καὶ θεὸς ἦν ὁ λόγος , ἀλλ οὐκ ἦν εὔκαιρον τοῖς ἔτι ἐπτοημένοις περὶ τὰ ξόανα καὶ ἀγάλματα καὶ τὴν ἄψυχον ὕλην ἀνακαλύπτειν τὸ περὶ τοῦ μονογενοῦς υἱοῦ τοῦ θεοῦ μυστήριον .
διὸ τοῦτο μὲν ἐταμιεύετο εἰς τὴν αὐτοῦ τοῦ υἱοῦ παρουσίαν καὶ τὴν δι αὐτοῦ πᾶσι τοῖς μηκέτ εἰδωλολατροῦσι δωρηθεῖσαν χάριν , τοῖς γε μὴν ἔτι πλανωμένοις ἐν τῇ περὶ πλειόνων θεῶν δόξῃ ὡς καὶ ἀγάλμασιν ἀψύχοις καὶ παντοίοις ξοάνοις ὡς θεοῖς προσιέναι 0 1 .
τοιοῦτοι δὲ ἦσαν οἱ κατὰ τὸν προφήτην Ἰουδαῖοι .
καταλλήλως τὸν ἔλεγχον ὁ λόγος προσφέρει λέγων ·
στήτω καλεσάτω καὶ ἀναγγειλάτω καὶ ἑτοιμασάτω μοι ἀφ  οὗ ἐποίησα ἄνθρωπον εἰς τὸν αἰῶνα ·
λεγέτω γὰρ εἴ τίς ἐστι θεός , ποῖον ἔργον ἑαυτοῦ δείκνυσι τῶν ἐν τῷ παντί .
εἰ γὰρ εἷς ὁ κόσμος καὶ οὗτος συμφυὴς καὶ αὐτὸς ἑαυτῷ συνημμένος , εἷς ἂν γένοιτο καὶ ὁ τούτου δημιουργός 0 ·
ἀλλ  οὗτος ἐκ μεγέθους καὶ καλλονῆς κτισμάτων , οἷα τοῦ παντὸς γενεσιουργὸς θεωρεῖται 0 .
εἰ δέ τις εἰσάγει ἕτερον , δεικνύτω τοιοῦτον ὁμοίως κόσμον ἕτερον παριστάς ·
ἀλλ οὐκ ἔστιν ἕτερος παρὰ τὸν ὁρώμενον κόσμον , οὐ δὲ θεὸς ἄρα ἕτερος ἔσται .
εἰ δὲ ἔστι , στήτω φησὶ τοῦτο πρῶτον , λέγω δὲ τὴν ἑαυτοῦ δειξάτω ὕπαρξιν ·
ὅτι τέ ἐστιν ἐν οὐσίας ὑποστάσει καὶ ὅτι ἐφ ἑαυτῷ μένει καὶ ἕστηκεν 0 .
ἔπειτα φωνὴν ἀφεὶς λογικὴν καὶ θεῷ πρέπουσαν ἀναγγειλάτω , τίνα ἔσται τὰ μετὰ ταῦτα γενησόμενα ἐν τῷ βίῳ , ἢ τὰ πάλαι ἐξ ἀρχῆς ὑποστάντα , ἀφ οὗ τὸν ἄνθρωπον ἐθέμην ἐπὶ τῆς γῆς καὶ μέχρι τοῦ παρόντος χρόνου ·
ἀπὸ γὰρ τούτου γνωσόμεθα , ὅτι ἔστι τις ἐν αὐτῷ λόγος .
ἀλλὰ γὰρ μὴ συσχηματίζεσθε ἐγκαλυπτόμενοι ὡς εἰδότες μέν τι οὐ βούλομαι δὲ λέγειν ·
οὔ τε γὰρ ἠνωτίσασθε οὔ τε ἔγνωτε ἀπ  ἀρχῆς τούτων οὐδέν .
ἐγὼ δὲ καὶ προεῖπον καὶ προαπήγγειλα διὰ τῶν ἐμαυτοῦ προφητῶν , ἀλλὰ καὶ ἔργοις ἐνεδειξάμην θεϊκῆς δυνάμεως πράξεις , ὧν ὑμεῖς μάρτυρες , οἷς ταῦτα προσδιαλέγομαι , οἳ τὰ Μωσέως λόγια μεμαθηκότες , ὡς ὁμολογεῖν ὑμᾶς κ ἂν μὴ βούλοισθε μὴ εἶναι πλὴν ἐμοῦ θεὸν ἕτερον 0 .
καθ ὃν γὰρ καιρὸν παρεῖχον ὑμῖν ὁρᾶν τὰς τῆς ἐμαυτοῦ θεότητος ἀρετὰς τὰς ἐν Αἰγύπτῳ φέρε ἢ τὰς ἐπὶ τῆς ἐρυθρᾶς θαλάσσης ἢ τὰς ἐπὶ τῆς ἐρήμου , ἐφ ἧς μυρία θαύματα ἐνεδειξάμην .
οὐδεὶς ἦν σὺν ἐμοὶ τούτων οὐ δ ἔτι πρότερον , οὐκ ἀπ  ἀρχῆς φησι , τοῦτ  ἔστι πρὸ τῶν τοῦ κατακλυσμοῦ χρόνων , καθ οὓς οὐ δ αὐτῶν τῶν ἀψύχων ξοάνων τέκτονες ὑπῆρχον .
καὶ τούτων ὑμεῖς μάρτυρες ὡς οὐκ ἦσαν τότε , λέγω δὲ κατὰ τὴν ἀρχὴν τῆς τοῦ θνητοῦ βίου συστάσεως , οἱ πλάσσοντες καὶ γλύφοντες θεοὺς οὔπω γλυπτικῆς οὐ δὲ πλαστικῆς τέχνης ἐν ἀνθρώποις εὑρημένης .
εἰ δὲ καὶ ὀψέ ποτε ἐν τοῖς μετὰ ταῦτα χρόνοις πλεῖστοί τινες ἀνεφύησαν τοιοῦτοι , ἀλλ αἰσχυνθήσονται πάντες καὶ παύσονται λοιπὸν τῆς πλάνης ἐρυθριῶντες καὶ ἐγκαλυπτόμενοι ·
εἰ δὲ ἐπιμένοιεν τῇ ἑαυτῶν πλάνῃ , ἀπωλείᾳ παραδοθήσονται κατὰ τὸν τῆς ἐκδικήσεως καιρόν .
τέως δὲ ὑμεῖς ἐπὶ τοῦ παρόντος , πρὸς οὓς ὁ παρὼν λόγος 0 .
τί δή ποτε μὴ λογίζεσθε παρ ἑαυτοῖς , τίς ἡ φύσις τῶν ἐν ἀψύχοις ἀγάλμασι θεοποιουμένων ὑμῖν 0 ;
ἄρα γὰρ οὐ πρόχειρον τοῖς πᾶσιν ὁρᾶν ὡς τεκτόνων εἶεν ἔργα , σκεπάρνοις καὶ τρυπάνοις καὶ τοιούτοις τισὶν ὀργάνοις ἐσκευωρημένα , πένητος καὶ ἐνδεοῦς ἀνδρὸς ἐπίνοια , ὃς δι ἔνδειαν τροφῆς ἐνεργείας ἄρτου σχολῆς μηχανὴν πλάνης ἐξεύρετο 0 ;
τί δὲ μὴ λογίζεσθε , τίς θεοῦ φύσις καὶ εἰ θεὸς τροφῆς δεῖται καὶ εἰ μὴ θυόντων ὑμῶν πεινήσει , ἄρα καὶ ἀσθενήσει μὴ τραφεὶς ὁ θεός , ἢ κατὰ τὸν Σύμμαχον 0 ·
πεινάσει καὶ ἀσθενήσει καὶ ἀτονήσει καὶ οὐ πίεται ὕδωρ .
διὰ τί γάρ φησι μὴ καὶ ὕδωρ πίεται , εἰ ὅλως ἐν χρείᾳ ποτοῦ καθέστηκεν , εἰ δὲ μηδενὸς τούτων ὁμοίως ἀλόγῳ θρέμματι μεθέξει ;
τί δή ποτε πεπλάνησθε , ὦ μάταιοι , ταῦτα καὶ τὰ τούτοις ἀδελφὰ εἰς ἔλεγχον τῆς τῶν ξοάνων ἀδρανείας ;
διελθὼν πρὸς τοὺς εἰδωλολάτρας τοῦ Ἰουδαίων ἔθνους ἐπιλέγει ·
μνήσθητι ταῦτα , Ἰακὼβ καὶ Ἰσραήλ , ὡς ἐπιλελησμένων δὲ καὶ δεομένων τῆς τούτων ὑπομνήσεως διὰ παχύτητα λογισμοῦ ταῦτά φησιν .
εἶθ  ὑπομιμνῄσκει τὸν Ἰσραὴλ λέγων ·
ὅτι παῖς μου εἶ σύ 0 ·
ἔπλασά σε εἰς τὸ εἶναί σε παῖδά μου .
διόπερ ὀφείλεις τῆς σαυτοῦ μνημονεύειν ἀξίας καὶ πλάσμα θεοῦ ὢν αὐτὸς μὴ καθύβριζε σεαυτὸν ἄψυχον ὕλην χερσὶ βαναύσων ἀνδρῶν πεπλασμένην σεαυτοῦ προτιμῶν καὶ θεοποιῶν .
εἶτα προτρέπων σπεύδειν ἐπὶ μετάνοιαν ἐπαγγέλλεται , εἰ ἐπιστρέψειαν ἄφεσιν αὐτοῖς τῶν προτέρων ἁμαρτημάτων παρέξειν .
ἀπήλειψα , ἀντὶ τοῦ ·
ἀπαλείψω , ὡς νεφέλην τὰς ἀνομίας σου καὶ ὡς γνόφον τὰς ἁμαρτίας σου , καὶ προστίθησιν ·
ἐπιστράφητι πρός με , καὶ λυτρώσομαί σε ὡς ἀπεστραμμένῳ καὶ τοῖς πολεμίοις ἐκδεδομένῳ .
καὶ τοῦτο φήσας εἶτα προορῶν ὁ προφήτης πολλοὺς ἐξ αὐτῶν ὑπακουσομένους τῷ προφητικῷ λόγῳ ἐνατενίσας τούτοις χαίρειν τοὺς οὐρανούς , λέγω δὲ τὰς οὐρανίους δυνάμεις ἐπὶ τῇ τούτων σωτηρίᾳ , προσφωνεῖ λέγων ·
εὐφράνθητε , οὐρανοί , ὅτι ἠλέησεν ὁ θεὸς τὸν Ἰσραήλ , ὡς ἂν χαρᾶς ἐν οὐρανῷ γενησομένης ἐπὶ τοῖς μέλλουσι μετάνοιαν τῶν προτέρων κακῶν ποιεῖσθαι , ἀλλὰ καὶ σαλπίσατέ φησι τὰ θεμέλια τῆς γῆς , ἢ κατὰ τοὺς λοιποὺς ἑρμηνευτάς 0 ·
ἀλαλάξατε τὰ κατώτατα τῆς γῆς ·
εἰ γάρ τινές εἰσιν αἱ τὴν γῆν αὐτὴν ὑποστηρίζουσαι θεῖαι δυνάμεις , καὶ αὗται ἀλαλαγμὸν καὶ ὕμνον ἀναπεμπέτωσαν τῷ θεῷ .
εἰκὸς δὲ θεμέλια γῆς χρηματίζειν τοὺς προφήτας αὐτοὺς καὶ πάντας τοὺς δικαίους καὶ θεοφιλεῖς ἄνδρας 0 ·
τοῦτο γοῦν ἐδίδασκεν ὁ Ἀπόστολος φήσας ·
ἐποικοδομηθέντες ἐπὶ τῷ θεμελίῳ τῶν ἀποστόλων καὶ προφητῶν .
ἀλλὰ καὶ τὰ ὄρη βοάτωσάν φησιν εὐφροσύνης ἀφιέντα φωνὰς καὶ οἱ βουνοὶ δὲ καὶ πάντα τὰ ξύλα τὰ ἐν αὐτοῖς ὁμοίως δοξαζέτωσαν τὸν θεὸν ἐπὶ τῇ τῶν εἰρημένων μετανοίᾳ τε καὶ σωτηρίᾳ , ὄρη μὲν τὰς ἐπηρμένας καὶ μετεώρους ψυχὰς αἰνισσόμενος , βουνοὺς δὲ τὰς τούτων μετριωτέρας , ξύλα δὲ τὰς καρποφόρους 0 .
ἀλλὰ καὶ ἄλλως δὲ πάντα τὸν κόσμον καὶ τὰ τούτου μέρη τὸν θεὸν ὑμνεῖν προστάττει ἐπιλέγων ·
ὅτι ἐλυτρώσατο ὁ θεὸς τὸν Ἰακώβ , καὶ Ἰσραὴλ δοξασθήσεται , ἢ κατὰ τοὺς λοιποὺς ἑρμηνευτάς 0 ·
καὶ ἐν τῷ Ἰσραὴλ δοξασθήσεται .
ὃ δὴ καὶ αὐτὸ ἔργοις ἐπληροῦτο ἐπὶ τῶν ἐν τῷ προτέρῳ λαῷ ἐκ τῆς τῶν προφητικῶν λόγων διδασκαλίας ὠφελημένων καὶ μεταβαλόντων ἐκ τῆς εἰδωλολάτρου πλάνης ἐπὶ τὴν κατὰ θεὸν εὐσέβειαν .
ἔλεγχον εἰδωλολατρίας προεκθέμενος ὁ λόγος διὰ τῶν προκειμένων ὡς ἂν παυσομένης τῆς εἰδωλολατρίας τοῖς ὠφελημένοις ἐκ τῆς προφητικῆς διδασκαλίας ἐπαγγελίας ποιεῖται ἐπανόδου τῆς ἀπὸ Βαβυλῶνος αἰχμαλωσίας ·
ἐπειδὴ γὰρ εἰδωλολατροῦντες τοῖς Βαβυλωνίοις παρεδόθησαν , αὐτή τε ἡ Ἰερουσαλὴμ πολιορκίαν ὑπέμεινε καὶ παντελῆ καταστροφὴν κατὰ τοὺς Ἀσσυρίων χρόνους διὰ τὰ ἐν αὐτῇ τετολμημένα τοῖς οἰκήτορσι θεσπίζει τοῖς ταῦτα πεπονθόσιν ἐλευθερίαν κακῶν , εἰ παύσαιντο τῆς πλάνης .
ἐπληροῦτο δὲ ταῦτα κατὰ τοὺς Κύρου τοῦ πρώτου Περσῶν βασιλεύσαντος χρόνους ·
διόπερ καὶ αὐτοῦ μέμνηται ὀνομαστὶ τοῦ Κύρου σφόδρα θαυμασίως ἐγγύς που διακοσίοις ὕστερον ἔτεσι γενομένου καὶ τῆς αἰχμαλωσίας ἐλευθερώσαντος τὸν Ἰουδαίων λαόν , τόν τε νεὼν προστάξαντος τὸν ἐν τῇ Ἰερουσαλὴμ ἀνεγεῖραι .
διόπερ ὡς ἐπὶ τοιαύτῃ ἀγαθῶν ἐπαγγελίᾳ διὰ τῶν ἔμπροσθεν ἐπεφώνει τοῖς οὐρανοῖς καὶ τοῖς θεμελίοις τῆς γῆς , τοῖς τε ὄρεσι καὶ τοῖς βουνοῖς καὶ πᾶσι τοῖς ξύλοις ὑμνεῖν καὶ δοξάζειν τὸν θεόν , οἷς ἀκολούθως καὶ τὰ διὰ τῶν ἐν χερσὶν ἐπιφέρει λέγων ·
Οὕτως λέγει κύριος ὁ λυτρούμενός σε καὶ πλάσσων σε ἐκ κοιλίας .
τίς δέ ἐστιν ὁ πλάσσων ἐκ κοιλίας , διδάξει ἡ τοῦ Ἰερεμίου γραφή , ἐν ᾗ εἴρηται ·
καὶ ἐγένετο λόγος κυρίου πρός με λέγων ·
πρὸ τοῦ με πλάσαι σε ἐν κοιλίᾳ ἐπίσταμαί σε καὶ πρὸ τοῦ σε ἐξελθεῖν ἐκ μήτρας ἡγίακά σε , λόγον κυρίου σαφῶς ὁ προφήτης ὑποστησάμενος τοῦτον εἶναι τὸν τῶν κατὰ γαστρὸς κυουμένων σωμάτων πλάστην διδάσκει .
εἶτ ἐπειδήπερ ἐπάνοδον αὐτοῖς τὴν ἀπὸ τῆς αἰχμαλωσίας ᾐνίττετο , λυτρούμενον αὐτὸν εὐκαίρως ὠνόμασεν .
ἐπεὶ δὲ σωματικώτεροι ἦσαν , οἷς ταῦτ ἐλέγετο , εἰκότως αὐτοὺς ὑπομιμνῄσκει , ὡς ἄρα αὐτὸς εἴη ὁ ἐκ κοιλίας αὐτοὺς πλάσας .
ἐγὼ κύριος ὁ συντελῶν πάντα , ἢ κατὰ τοὺς λοιποὺς ἑρμηνευτάς 0 ·
ὁ ποιήσας πάντα .
καὶ πρῶτον μὲν τὸν οὐρανόν φησι μόνος ἐξέτεινα , ἔπειτα ἐστερέωσα τὴν γῆν ·
πάντα γὰρ δι αὐτοῦ ἐγένετο , καὶ χωρὶς αὐτοῦ ἐγένετο οὐ δὲ ἕν .
ἐξέτεινε δὲ τὸν οὐρανὸν μόνος καὶ ἐστερέωσε τὴν γῆν νεύματι καὶ βουλῇ τοῦ πατρός ·
αὐτὸς γὰρ εἶπε , καὶ ἐγενήθησαν , αὐτὸς ἐνετείλατο , καὶ ἐκτίσθησαν .
διὸ ἐν Παροιμίαις εἴρηται ἐξ αὐτοῦ προσώπου ·
ἡνίκα ἡτοίμαζε τὸν οὐρανόν , συμπαρήμην αὐτῷ ·
ἑτοιμάζοντι μὲν γὰρ τῷ πατρὶ διὰ τοῦ βούλεσθαι καὶ διατάττειν συμπαρῆν , εἰς ἔργα δὲ προάγοντι διηκονεῖτο ἔργοις ἐπιτελῶν τὸ πρὸς τοῦ πατρὸς ὡρισμένα .
ἐξέτεινα τὸν οὐρανὸν μόνος καὶ ἐστερέωσα τὴν γῆν .
ἡ μὲν οὖν γῆ ναστὴ οὖσα καὶ στερέμνιος , ὡς ἡδράσθαι ἀκινήτως τὸν σύμπαντα αἰῶνα , εἰκότως ἐστερεῶσθαι λέγεται ·
ὁ δὲ οὐρανὸς ἅτε ἐξηπλωμένος δι ὅλου ἐκτετάσθαι .
διὸ καὶ ἐν ἑτέροις εἴρηται ·
ἐκτείνας τὸν οὐρανὸν ὡσεὶ δέρριν 0 .
τίνα δέ ἐστιν ἅπερ ὁ τοσοῦτος διδάσκει κύριος , ἑξῆς ἐπιφέρει λέγων ·
τίς ἕτερος διασκεδάσει σημεῖα ἐγγαστριμύθων καὶ μαντείας ἀπὸ καρδίας ;
σημαίνει δὲ ὡς ἔσται τις μετὰ ταῦτα καιρός , ἐν ᾧ πᾶσαι αἱ μαντεῖαι καὶ τὰ χρηστήρια τῶν πάλαι νομιζομένων θεῶν διασκεδασθήσεται τῇ αὐτοῦ δυνάμει .
ἀλλὰ καὶ τοὺς νομιζομένους τοῦ αἰῶνος τούτου φρονίμους ἀποστρέψω φησὶν εἰς τὰ ὀπίσω μωρὰν ἀποδεικνὺς τὴν νομιζομένην αὐτῶν σοφίαν .
ταῦτα μὲν οὖν οὕτω διαθήσομαι ·
τοῦ δὲ ἐμοῦ παιδὸς τοῦ ἀγαπητοῦ καὶ ἐκλεκτοῦ , λέγω δὲ τοῦ Χριστοῦ μου , περὶ οὗ διὰ τῶν ἔμπροσθεν πλεῖστα ὅσα εἴρηται , συστήσω τὰ ῥήματα καὶ τῶν ἀγγέλων δὲ αὐτοῦ , λέγω δὲ τῶν ἀποστόλων καὶ μαθητῶν καὶ εὐαγγελιστῶν , τὴν βουλὴν ἐπαληθεῦσαι ποιήσω .
ἐγὼ δὲ τοίνυν ὁ ταῦτα μέλλων ποιεῖν ἐντεῦθεν ἤδη προλέγω καὶ ἐπαγγέλλομαι , ὅτι τὴν Ἰερουσαλὴμ μετὰ τὴν πρώτην καθαίρεσιν τὴν ὑπὸ Βαβυλωνίων γενησομένην ἀνακαινισθῆναι ποιήσω , ὡς καὶ τὰς τῆς Ἰουδαίας πόλεις κατοικηθῆναι καὶ τὰ ἐν αὐταῖς ἔρημα πάλιν ὡς τὸ ἀπ  ἀρχῆς συστῆναι 0 .
ἀλλὰ καὶ τὴν πολυπλήθειαν τῆς κακίας ἄβυσσον ὀνομαζομένην ἔρημον καταστήσω καὶ τοὺς ποταμοὺς τῆς πολυπληθείας τῶν πόλεων ἀποξηρανῶ , ὡς μηκέτι τὴν Βαβυλῶνα συστῆναι μή τε τοὺς ποταμοὺς αὐτῆς τοὺς πολλὰ δεδυνημένους ἐν πλήθει ὑποστῆναι .
ταῦτα δὲ πάντα ποιήσω διακόνῳ χρησάμενος ἀνδρὶ τοῦ Περσῶν γένους βασιλεύοντι πρώτῳ .
εἰ δὲ χρὴ καὶ ἐπ ὀνόματος προφητεῦσαι τούτου τὴν προσηγορίαν , Κῦρος ὄνομα θεσπιζομένῳ , ὃν προστήσομαι τῶν ἐμῶν λόγων ὑπηρέτην φρόνησιν αὐτῷ δωρησάμενος εὐσεβῆ , ὡς πάντα τὰ καταθύμιά μοι ποιῆσαι καὶ προστάξαι τὴν Ἰερουσαλὴμ οἰκοδομηθῆναι καὶ τὸν νεὼν τὸν ἐν αὐτῇ θεμελιωθῆναι , ἢ κατὰ τὸν Σύμμαχον 0 ·
ὁ λέγων Κύρῳ Ποιμήν μου καί Πᾶν τὸ θέλημά μου πληρώσει , καὶ λέγων τῇ Ἰερουσαλήμ Οἰκοδομηθήτω , καὶ ὁ ναὸς θεμελιωθήσεται .
ταῦτα γὰρ ἐμοῦ πράξαντος καὶ βουληθέντος ἔργοις ἐπιτελέσει Κῦρος ὁ Περσῶν βασιλεύς , διὸ καὶ χριστὸν αὐτὸν ὠνόμασα ὡς ὑπ ἐμοῦ προαχθέντα εἰς τὴν βασιλείαν .
χριστοὶ γὰρ παρὰ τοῖς Ἑβραίοις πάντες οἱ ὑπὸ τοῦ θεοῦ προαγόμενοι βασιλεῖς ἐχρημάτιζον .
ἀγαθὸν δὲ ὑπηρέτην τῆς ἐμῆς βουλῆς εὑρὼν τὸν δηλωθέντα ἄνδρα 0 ·
ἐντεῦθεν ἤδη ἐπαγγέλλομαι κρατήσειν αὐτοῦ τῆς δεξιᾶς πρὸς τὸ μὴ παρατρέπεσθαι μη δὲ νικᾶσθαι ὑπό τινος κρείττονος .
ὑποτάσσω δὲ αὐτῷ πλεῖστα ὅσα ἐν τοῖς λοιποῖς ἔθνεσι βασιλεύονται ·
δι αὐτοῦ δὲ τὴν ἰσχὺν διαρρήξω πάσης τῆς ἐν τοῖς λοιποῖς ἔθνεσι δυναστείας .
πάντα δὲ λεῖα καὶ ὁμαλὰ καταστήσας πρὸ τῶν αὐτοῦ ποδῶν , θύρας πόλεων καὶ αὐτὰς ὅλας τὰς πόλεις ὑποχειρίους αὐτῷ παραδώσω ὡς μηδεμίαν ἐναντίαν αὐτῷ γενέσθαι .
ἀκουσάτω δὲ καὶ αὐτὸς ὁ Κῦρος τῆς τούτων προγνώσεως κατηξιωμένος τὰ πρὸς αὐτὸν λεγόμενα .
ἴσθι τοίνυν , ὦ οὗτος , ὡς ἐγὼ ἔμπροσθέν σου πορεύσομαι καὶ ὄρη ὁμαλιῶ καὶ θύρας χαλκᾶς συντρίψω καὶ τὰ δυ καὶ ἑτέροις ἄλυτα ὡς ἂν μοχλοῖς σιδηροῖς ἀποκεκλεισμένα , τούς τε εἴσω τούτων τεταμιευμένους θησαυροὺς ἀφανεῖς καὶ ἀοράτους τοῖς προτέροις βασιλεῦσι γενομένους ἀναπετάσω σοι , ὡς ἂν αὐτοῖς ἔργοις γνῷς , ὅστις ποτέ εἰμι ὁ πρὸ τοσούτων ἐτῶν τὴν σὴν προσηγορίαν ταῖς προφητικαῖς γραφαῖς μου ὥσπερ ἐν στήλαις αἰωνίοις ἐγχαράξας 0 .
εἰμὶ δὲ ὁ θεὸς Ἰσραήλ , ὃν προσήκει καὶ σὲ μὴ ἀγνοεῖν , ὦ Κῦρε ·
πάντα γὰρ τὰ προλεχθέντα χαριοῦμαί σοι οὐ διά τι ἕτερον , ἀλλ ἕνεκεν τοῦ ἐμοῦ λαοῦ , ὃν ἐμαυτῷ ἐξελεξάμην ἐξ ἁπάντων τῶν ἐθνῶν διὰ τὴν πρὸς τοὺς πατέρας αὐτῶν τιμήν .
ἤδη γοῦν ἐπ  ὀνόματός σε καλέσας καὶ χριστὸν ἀναγορεύσας προσεδεξάμην σε ὡς ἐμαυτοῦ οἰκεῖον καίπερ μὴ ἐγνωκότα με , ἀλλ ἑτέροις θεοῖς , οὓς ἐκ πατέρων παρείληφας , προσανακείμενον καὶ μὴ εἰδότα , ὅτι οὐκ ἔστιν ἕτερος πλὴν ἐμοῦ .
πλὴν ἀλλ εἰ καὶ πρότερον μὴ τοῦτ ἠπίστασο , νῦν γοῦν μάθε , ἀφ ὧν διαπράξομαι , δι ὧν πάντες οἱ τὴν σύμπασαν οἰκουμένην οἰκοῦντες γνώσονται , ὅτι οὐκ ἔστι πλὴν ἐμοῦ θεὸς ἕτερος .
ἐξ αὐτῶν γὰρ τοῦτο μαθήσονται τῶν ἔργων ·
ὅτε γὰρ λυπηρὰ μὲν ἐχρῆν ἐπαγαγεῖν τῷ ἐμῷ λαῷ ἐπὶ ἐπιστροφῇ καὶ παιδείᾳ , τοῖς πολεμίοις αὐτὸν ἐξέδωκα ὥσπερ σκότῳ καὶ ὀργῇ παραδοὺς αὐτὸν τῶν ἀσεβημάτων αὐτοῦ χάριν 0 .
ὅτε δὲ λοιπὸν ἐπιστρέψαντα καὶ ὠφελημένον προσήκει ἀναλαβεῖν , ἀκόλουθον ἂν εἴη φῶς εἰρήνης καὶ πάντων τῶν ἀγαθῶν ἀνατελεῖν ἐπ αὐτόν ·
ἐξ ἐμοῦ γὰρ καὶ τὸ φῶς χορηγεῖται καὶ τὰ τῆς εἰρήνης πάντα , κρίσει δὲ τῇ ἐμῇ καὶ τὰ τῆς ὀργῆς ἐπάγεται .
διόπερ δόγμα παρ ἐμοῦ τοῦτο μάνθανε ·
ὡς ἄρα ἐγὼ αὐτὸς καὶ φωτός εἰμι δημιουργὸς καὶ εἰρήνης χορηγός , ὁμοίως δὲ καὶ σκότους καὶ τῶν νομιζομένων λυπηρῶν ·
ἅπερ κακὰ τοῖς πολλοῖς εἶναι νενόμισται , ὧν ποιητὴς ἂν λεχθείην κρίσει δικαίᾳ τὰ κατάλληλα τοῖς ἀξίοις ἐπάγων .
εἷς τοίνυν ἐγὼ θεός , καὶ οὐκ ἔστι πλὴν ἐμοῦ ἕτερος ὁ ποιῶν ταῦτα πάντα , κ ἂν ἐναντία εἶναι δοκῇ , οὐκ ὄντα τῇ φύσει εἶναι ἐναντία 0 .
ἐπεὶ καὶ τὰ νομιζόμενα ὑπ ἐμοῦ ἐπάγεσθαι κακὰ τὰ μέγιστα συμβάλοιτ  ἂν πρὸς ὠφέλειαν καὶ σωτηρίαν τῶν δι αὐτῶν σωφρονιζομένων .
ταῦθ  ὥσπερ εὐαγγελισάμενος ὁ λόγος καὶ προθεσπίσας τὴν ἐπάνοδον τοῦ λαοῦ τὴν ἀπὸ τῆς πολεμίας τὴν κατὰ τοὺς χρόνους Κύρου γενομένην αὖθις ταῖς οὐρανίαις δυνάμεσιν ἐπιφωνεῖ λέγων ·
εὐφρανθήτω ὁ οὐρανὸς ἄνωθεν , καὶ αἱ νεφέλαι ῥανάτωσαν δικαιοσύνην .
ὥσπερ γὰρ ἦν καιρός ποτε , ὅτε ταῖς νεφέλαις ἐνετειλάμην τοῦ μὴ βρέξαι εἰς τὸν ἀμπελῶνα ὑετόν , οὕτω νῦν κατὰ καιρὸν ταῖς ἐμαῖς νεφέλαις λογικαῖς οὔσαις προστάσσω μὴ αἰσθητὸν ὕδωρ , ἀλλ αὐτὴν δικαιοσύνην ἄνωθεν ἐξ ὕψους ἐπιρραίνειν τοῖς τὴν γῆν οἰκοῦσι .
καὶ ἡ γῆ δὲ ἡ πάλαι διὰ τὰς ἁμαρτίας τοῦ λαοῦ γενομένη ἔρημος ἀνανεωθεῖσα βλαστησάτω καρποὺς θεοσεβείας ἔλεος καὶ δικαιοσύνην ἐργαζομένη , γῆν δὲ καλῶ τοὺς οἰκήσοντας τὴν γῆν .
καὶ ταῦτ ἔσται φησὶν πάντα , ἐπείπερ ἐγὼ κύριος ὁ κτίσας σε ταῦτα γενέσθαι παρεκελευσάμην ·
ὡς γὰρ ἐκ τοῦ μὴ ὄντος ὑπέστησά σε καὶ παρήγαγον εἰς φῶς μὴ πρότερον ὄντα , οὕτω τῇ δυνάμει τῇ ποιητικῇ καὶ τὰ προλεχθέντα πάντα ἐπὶ πέρας ἄξω ἀνανεῶν σε καὶ ὥσπερ ἐξ ὑπαρχῆς κτίζων σε 0 .
διὰ δὴ τούτων ἁπάντων ὁ προφητικὸς τυγχάνει λόγος προτρεπτικὰς ποιῶν τῷ λαῷ παρακλήσεις εἰς ἀποστροφὴν τῆς πολυθέου πλάνης ὁμοῦ καὶ τὴν τῶν μελλόντων πρόγνωσιν εἰδέναι παρέχων τοῖς ἐντυγχάνουσιν .
εἰκὸς δὲ ἐκ τῆς παρούσης γραφῆς θάρσος ἀναλαβεῖν τὸν Κῦρον καὶ προθυμότερον γενέσθαι εἰς τὸ πρᾶξαι τὰ διηγορευμένα μεμαθηκότα , οἷα περὶ αὐτοῦ προλαβὼν ὁ θεὸς εἴρηκεν 0 ·
τοιαύτης γὰρ βίβλου σῳζομένης παρὰ τοῖς ἐν Βαβυλῶνι Ἰουδαίοις οὐδὲν ἦν θαυμαστὸν τὸ καὶ ἐκφῆναι τὴν προφητείαν τῷ βασιλεῖ Κύρῳ ἅπαξ ὁρμήσαντι ἐξ ὑποβολῆς θεοῦ τὰ τῆς εἰς αὐτοὺς ἐνδείξασθαι εὐεργεσίας .
μαρτυρεῖ δὲ τῷ λόγῳ τούτῳ ἐν ταῖς ὁ Ἰώσηπος τοῦτον γράφων κατὰ λέξιν τὸν τρόπον ·
κῦρος ὁ βασιλεὺς λέγει ·
ἐπεί με ὁ θεὸς ὁ μέγιστος τῆς οἰκουμένης ἀπέδειξε βασιλέα , πείθομαι τοῦτον εἶναι ὃν τὸ τῶν Ἰσραηλιτῶν ἔθνος προσκυνεῖ .
καὶ γὰρ τ οὐμὸν προεῖπεν ὄνομα διὰ τῶν προφητῶν , καὶ ὅτι τὸν ναὸν οἰκοδομήσω τὸν ἐν Ἱεροσολύμοις ἐν τῇ Ἰουδαίᾳ χώρᾳ .
ταῦτα δὲ ἔγνω Κῦρος ἀναγινώσκων τὸ βιβλίον , ὃ τῆς αὐτοῦ προφητείας ὁ Ἠσαΐας καταλέλοιπε πρὸ ἐτῶν διακοσίων δέκα .
ταῦτα δὲ εἴρηται ἐν τῷ ἑνδεκάτῳ τῆς Ἀρχαιολογίας τόμῳ .
ποῖον βέλτιον κατεσκεύασα καὶ τῶν ἑξῆς ἀσαφῶς εἰρημένων παρὰ τοῖς Ἑβδομήκοντα , σαφεστέραν διάνοιαν ἐξέδωκεν ὁ Σύμμαχος οὕτως εἰπών ·
Οὐαὶ ὁ ἀντιλέγων τῷ πλάσαντι αὐτὸν καὶ ὄστρακον σὺν ὀστράκοις τῆς γῆς 0 ·
μὴ ἐρεῖ πηλὸς τῷ πλάσαντι αὐτόν Τί ποιεῖς ;
καὶ τῷ ἔργῳ σου Οὔκ εἰσι χεῖρες αὐτῶν ;
κατὰ δὲ τὸν Ἀκύλαν εἴρηται τοῦτον τὸν τρόπον ·
ὠὶ δικαζόμενος σὺν πλάσσοντι αὐτόν , κεράμιον σὺν τέκτοσι χθονός 0 ·
μήτι ἐρεῖ ὁ πηλὸς τῷ πλάσσοντι αὐτόν Τί ποιήσεις ;
καὶ κατ ἔργου σου οὗ Οὔκ εἰσι χεῖρες αὐτῷ ;
κατὰ δὲ τὸν Θεοδοτίωνα οὕτως ἔχει ·
Οὐαὶ ὁ κρινόμενος μετὰ τοῦ πλάσσοντος αὐτόν , ἀροτριῶν ἀροτριῶντας τὴν γῆν 0 ·
μὴ ἐρεῖ ὁ πηλὸς τῷ κεραμεῖ Τί ποιεῖς ;
καὶ τὸ ἔργον σου Οὐκ ἔχεις χεῖρας ;
καί μοι δοκεῖ διὰ τούτων ὁ λόγος ἐπιτιμᾶν τοῖς μετὰ τὰς τοσαύτας εὐεργεσίας , ἃς κατέλεξε περὶ τῆς ἐπανόδου τῆς αἰχμαλωσίας καὶ περὶ τῆς ἀνοικοδομήσεως τοῦ ἐν τῇ Ἰερουσαλὴμ ναοῦ , μὴ προστρέχουσι τῷ θεῷ μη δ ὁμολογοῦσιν αὐτὸν εἶναι μόνον τὸν ἐπὶ πάντων θεὸν παιδεύοντα μέν , ὅτε καὶ βούλεται , τὸν ἑαυτοῦ λαόν , ἀναλαμβάνοντα δὲ αὐτὸν πάλιν καὶ εἰς τὴν ἑαυτοῦ χώραν ἐπανάγοντα , ὅτε τοῦτο γενέσθαι κρίνει ·
ὡς γὰρ πρὸς τοὺς ἀντιλέγοντας τῇ καθ ὅλου προνοίᾳ τε καὶ διοικήσει φησίν ·
Οὐαὶ ὁ ἀντιλέγων τῷ πλάσαντι αὐτόν 0 .
ὅτε μὲν γὰρ παιδείας καὶ ἐπιστροφῆς χρεία ἦν , καὶ συνέτριψα τὴν Ἰερουσαλὴμ ὡς ὄστρακον καὶ τὸν λαὸν ἐχθροῖς καὶ πολεμίοις παραδέδωκα 0 ·
ὅτε δὲ πάλιν χρὴ μετὰ τὴν αὐτάρκη παιδείαν τὰ τῆς φιλανθρωπίας ἐνδείξασθαι , τότε βελτίονα τοῦ προτέρου κατεσκεύασα τὸν τότε νεὼν καὶ τὴν πόλιν ὡς πηλὸν κεραμέως μεταβαλὼν καὶ ἀνανεωσάμενος τὰ πάλαι συντετριμμένα 0 .
καὶ παρὰ τῷ Ἰερεμίᾳ δὲ τὰ ὅμοια ὧδέ πως λέλεκται ·
καὶ κατέβην εἰς τὸν οἶκον τοῦ κεραμέως , καὶ ἰδοὺ αὐτὸς ἐποίει ἔργον ἐπὶ τῶν λίθων ·
καὶ διέρριψε τὸ ἀγγεῖον , ὃ αὐτὸς ἐποίει ἐν ταῖς χερσὶν αὐτοῦ , καὶ πάλιν ἐποίησεν αὐτὸ ἀγγεῖον ἕτερον , καθὼς ἤρεσεν ἐναντίον αὐτοῦ τοῦ ποιῆσαι .
καὶ ἐγένετο λόγος κυρίου πρός με λέγων Εἰ καθὼς ὁ κεραμεὺς οὗτος οὐ δυνήσομαι τοῦ ποιῆσαι ὑμᾶς , οἶκος Ἰσραήλ 0 ;
καὶ ἐπὶ τοῦ παρόντος τοίνυν φησίν , ὅτι νῦν βέλτιον κατεσκεύασα ὡς πηλὸν κεραμέως τὸν πάλαι συντριβέντα λαόν 0 .
μὴ ὁ ἀροτριῶν ἀροτριάσει τὴν γῆν , ὁ Θεοδοτίων οὕτως ἐξέδωκεν ·
ὁ ἀροτριῶν τοὺς ἀροτριῶντας τὴν γῆν 0 .
αὐτὸς γὰρ ἐγὼ ὁ θεός , ὁ ὥσπερ δι ἀρότρου τοῦ ἐμοῦ λόγου τοὺς τὴν γῆν οἰκοῦντας ἀνθρώπους γεωργῶν καὶ ἀροτριῶν αὐτὸς κατεσκεύασα ὡς πηλὸν κεραμέως τὸν λαὸν καὶ τὸν νεὼν βέλτιον ἔργον ἀπεργασάμενος τοῦ προτέρου 0 1 .
μήτι οὖν δύναται ὁ πηλὸς διατάττειν τῷ κεραμεῖ ἢ ἀντιλέγειν τῷ πλάστῃ αὐτοῦ ἢ καταμέμφεσθαι αὐτῷ καὶ λέγειν ·
τί ποιεῖς ἢ τί οὐκ ἐργάζῃ οὐ δὲ ἔχεις χεῖρας ;
ἀλλ ὥσπερ οὐκ ἂν εἴποι ταῦτα τῷ κεραμεῖ ὁ πηλός , οὕτως οὐ θέμις τῷ πάντων ποιητῇ καὶ δημιουργῷ θεῷ , παρ ᾧ πάντες πηλὸς λελογίσμεθα , καταμέμφεσθαι 0 .
παιδευέσθω τοιγαροῦν πᾶς ἄνθρωπος ὁ ἀπὸ γῆς ληφθεὶς καὶ σῶμα γεῶδες περικείμενος , πηλοῦ τε μηδὲν διαφέρων παραθέσει τοῦ κτίσαντος αὐτόν , μὴ τολμᾶν ταῖς τοῦ θεοῦ διοικήσεσιν ἀντιλέγειν μη δὲ καταμέμφεσθαι τῆς προνοίας τοὺς λόγους ·
οὐαὶ γὰρ ὁ ἀντιλέγων τῷ πλάσαντι αὐτόν 0 .
ἐξαιρέτως δὲ ὁ τῷ θεῷ ἀνακείμενος λαὸς καὶ πατέρα αὐτὸν ἐπιγραφόμενος φυλαττέσθω τι φθέγγεσθαι προπετῶς ·
οὐαὶ γὰρ ὁ λέγων τῷ πατρὶ αὐτοῦ Τί γεννήσεις ;
καὶ τῇ μητρὶ αὐτοῦ Τί ὠδίνεις ;
τί ἐγέννησας καὶ τῇ γυναικί Τί ὠδίνεις ;
πολλοὶ γάρ εἰσιν οἱ φιλεγκλήμονες αἰτιᾶσθαι εἰωθότες ·
καὶ τί γὰρ ἀναγκαῖον ἦν τὴν ἀρχὴν εἰς τὸν βίον παρελθεῖν λέγοντες ·
διὰ τί δὲ ταῦτα οὕτως γίνεται ;
τίς δὲ τῶν τοιούτων ἦν χρεία ;
ἔδει δὲ οὕτως γεγενῆσθαι , ἀλλὰ τούτοις μὲν ἀπόκειται τό ·
οὐαί 0 .
ἐπιλέγει δὲ ἑξῆς ὁ αὐτὸς κύριος ὁ ἅγιος τοῦ Ἰσραήλ Ἐρωτήσατέ με περὶ τῶν υἱῶν μου καὶ περὶ τῶν ἔργων τῶν χειρῶν μου ἐντείλασθέ μοι , ὡς ἂν συμβουλεύοντές μοι ἤτοι περὶ τῶν ἐμῶν υἱῶν ἢ περὶ τῶν ἔργων τῶν χειρῶν μου , τῆς μὲν νοερᾶς καὶ λογικῆς οὐσίας διὰ τῶν υἱῶν δηλουμένης , τῶν δὲ τοῦ κόσμου μερῶν διὰ τῶν ἔργων τῶν χειρῶν αὐτοῦ παρισταμένων 0 .
περὶ ὧν εἴ τις ἂν ἔχοι φησὶ πρὸς ἐπανόρθωσιν λέγειν τι , φερέτω εἰς μέσον καὶ λεγέτω ·
εἰ δὲ μηδὲν ἔχοι τις διδάσκειν , ἐρωτησάτω εἰ βούλοιτο καὶ πυνθανόμενος λόγον αἰτησάτω παρ ἐμοῦ περὶ τῶν υἱῶν μου καὶ περὶ τῶν ἔργων τῶν χειρῶν μου , μανθανέτω δέ τίνα τρόπον διέπω καὶ διοικῶ προνοῶν καὶ κηδόμενος τῶν ἐπὶ γῆς ἁπάντων , ἐξαιρέτως δὲ τῶν διὰ τὴν ἐν αὐτοῖς λογικὴν οὐσίαν υἱῶν μου χρηματίσαι ἠξιωμένων τῶν τε ἔργων τῶν χειρῶν μου , ὧν οὐ διαλείπω πρόνοιαν ποιούμενος .
περὶ ὧν εἴ τινα ἀγνοεῖτε , μάθετε παρ ἐμοῦ διὰ τῶν ἐμῶν προφητῶν ἐρωτήσαντες .
ταῦτ  εἰπὼν ἑξῆς ἐπιφέρει διδασκαλίαν εὐσεβῆ τῆς αὐτοῦ παραστατικῆς προνοίας λέγων ·
ἐγὼ ἐποίησα γῆν καὶ ἄνθρωπον ἐπ αὐτῆς , ἐγὼ τῇ χειρί μου ἐστερέωσα τὸν οὐρανόν , ἐγὼ πᾶσι τοῖς ἄστροις ἐνετειλάμην .
τίνα οὖν ἔχοιεν ταῦτα μέμψιν ;
ποῖον δὲ οὐχ ὑπεραίρει κάλλος ἢ ποῖον οὐ καλύπτει μέγεθος ;
τί δ οὐχὶ συμβαλεῖται ταῦτα πρός τε τὴν τοῦ παρόντος διακόσμησιν καὶ πρὸς τὸν ἐν ἀνθρώποις βιωφελῆ βίον ;
γῆν μὲν γὰρ ἐποίησα οὐκ ἔρημον οὐ δὲ ἄχρηστον στοιχεῖον , οἰκητήριον δ ἀνθρώπων .
διὸ καὶ τὰ λοιπὰ ζῷά τε καὶ φυτὰ εἰς χρῆσιν καὶ ὑπηρεσίαν ἀνθρώποις παρεσκεύασα , οὐρανόν τε ἐστερέωσα κοσμήσας ἄστροις , οἷς ἐνετειλάμην εὔτακτον καὶ ἐναρμόνιον ποιεῖσθαι τὴν κίνησιν , ὡς τοτὲ μὲν φαίνειν τοῖς ἐπὶ τῆς γῆς , τοτὲ δὲ εἶναι εἰς σημεῖα καὶ εἰς καιροὺς καὶ εἰς ἡμέρας καὶ μῆνας καὶ ἐνιαυτούς .
ἐγὼ τοίνυν ὁ τῶν τοσούτων δημιουργὸς ἔργων μετὰ τῶν ἄλλων καλῶν καὶ τοῦτο διεπραξάμην τοῦ ἐμοῦ λαοῦ χάριν καὶ ἤγειρα μετὰ δικαιοσύνης βασιλέα .
τίνα δὲ τοῦτον ἢ ποῖον 0 1 2 ;
ὁ μέν τις ἐρεῖ τὸν τῶν Περσῶν βασιλέα Κῦρον , οὗ καὶ διὰ τῶν ἔμπροσθεν ἐμνημόνευσεν ὁ λόγος , ὥστε περὶ αὐτοῦ λέγεσθαι τό ·
καὶ πᾶσαι αἱ ὁδοὶ αὐτοῦ εὐθεῖαι , ἢ κατὰ τὸν Σύμμαχον 0 ·